Planerne gik næppe som håbet, da et antal ukendte tyve tabte størstedelen af udbyttet.

Benzin- og dieselpriserne er ikke, hvad de har været, og det fik et antal ukendte tyve til at benytte sig af "femfingerrabat" natten til lørdag. Det oplyser Nordjyllands Politi i sin døgnrapport. I et desperat forsøg på at stjæle diesel til ingen penge, kravlede de over hegnet til et byggemarked på Himmelkol i Mariager, hvor kuppet skulle foregå. Spildte tyvekoster Det lyder næsten som Olsen Bandens flugt over plankeværket, men ikke alt var timet og tilrettelagt. I byggemarkedet fandt de ukendte tyve en dieseltank, skruede dækslet af og sugede hele 1400 liter ud, inden de forsøgte at hælde dieselen over i spande. Men flugten over hegnet gik næppe som håbet for i forsøget på at bære spandene over, tabte de størstedelen af indholdet på jorden. Med benene på nakken lykkedes det dem kun at stjæle 200-300 liter diesel. Tilbage lå 1100-1200 tabte litere.